Hüseynəli İsmayılov

Hüseynəli İsmayılov () — Tibb Elmləri Doktoru, Professor, Rusiya Təbiət Elmləri Akademiyasının Akademiki, Rusiyanın Əməkdar Elm və və Təhsil xadimi, Rusiyanın əməkdar təkmilləşdiricisi, Akademik İlizarov adına Rusiya Travmatologiya və Ortopediya Mərkəzinin Orta və Yaxın Şərq üzrə rəhbəridir. .Həmyerlimiz akademik İlizarovun layiqli davamçısıdır

 Təhsili 
1961-ci ildə Borçalı mahalının Dmanisi (Başkeçid) rayonunun Qızıl Kilsə kəndində anadan olmuşdur.

1986-cı ildə Azərbaycan Tibb İnstitutunun (indiki ADTU) cərrahiyyə fakültəsini bitirib. Əmək fəaliyyətinə Rusiyanın Kurqan şəhərində, əslən Azərbaycanın Qusar rayonundan olan akademik Q.İlizarovun "Bərpa travmatologiyası və ortopediyası" elmi mərkəzində başlayıb.

 Elmi fəaliyyəti 
1992-ci ildə ABŞ-da və İngiltərəyə dəvət edilmiş, müalicələr üçün istifadə etdiyi üsullar barədə mühazirələr demişdir. onun səfəri barədə mətbuatda belə yazılmışdı:

Hüseynəli İsmayılovun müasir travmatologiya və ortopediya haqqındakı məruzəsi ingilis cərrahları tərəfindən böyük maraqla qarşılandı və doktor İsmayılov tərəfindən təkmilləşdirilmiş bu cihaz onları heyrətdə qoydu. Cərrah 2001-ci ildə Böyük Britaniya Səhiyyə Təşkilatının dəvəti ilə bir ay London, Oberqin, Şeffild və Birminqem şəhərlərində, iki ay isə Şotlandiyada qalaraq, bir sıra uğurlu cərrahi əməliyyatlar aparıb.

1993-cü ildə namizədlik, 2000-ci ildə doktorluq dissertasiyalarını müdafiə edən İsmayılov İlizarovun davamçıları arasında digər əcnəbi ölkələrlə müstəqil şəkildə əlaqə yaradan ilk görkəmli travmatoloq-ortopeddir. 2002-ci ildə uzun müddətli müqavilə əsasında işləmək üçün İrana dəvət olunur.

Hüseynəli İsmayılov travmatologiya və ortopediya sahəsində 50-dən çox yeni texniki model işləyib hazırlayıb. Ali dərəcəli həkim, travmatoloq - ortoped, 38 illik elmi  praktik təcrübəsində 10 mindən artıq müxtəlif Tromotoloji Ortopedik əməliyyatlar aparmışdır. Həmin xəstələrin 15 faizinə onun müalicəsindən əvvəl başqa həkimlər tərəfindən ayaqların ətrafının amputasiya olunması təklif edilmişdir. Professor Ismayilov həmin xəstələri müvəffəqiyyətlə cərrahi əməliyyat edərək normal həyata qaytarmışdır.

Ona qədər Akademik İlizarova məxsus olan 37 sm boy uzatma üzrə dünya rekordunu təzələyərək, hollandiyalı qızın boyunu 41sm, iraqlı qızın boyunu isə 57 sm uzadaraq dünya rekorduna imza atmışdır. Professor Ismayilovun adı 2007-ci ildə Rusiyanın görkəmli alimləri internet ensiklopediyasına daxil edilmişdir. 

 Əsərləri 
Görkəmli alim anadangəlmə və sonradan yaranmış ortopedik və travmatoloji xəstəliklərin müalicəsinə həsr olunmuş yüzlərlə elmi məqalənin, 3 monoqrafiyanın, 16 dərsliyin, praktikada geniş tətbiq olunan 200-dən artıq ixtira və səmərələşdirici təklifin müəllifidir. Onun bütün elmi ixtiraları və səmərələşdirici təklifləri dünyanın əksər ölkələrində travmatoloq-ortopedlər və plastik cərrahlar tərəfindən uğurla tətbiq olunmaqdadır. Alimin əl və ayaq xəstəliklərinin, sınıqlarının müalicəsində və bərpasında uğurla tətbiq olunan son elmi ixtirası Yaponiyada və İranda patent alıb.

 Mükafatları 
Azərbaycanlı alim-cərrah həmçinin Rusiyanın "Alfred Nobel" və "Vernadski" qızıl medallarına layiq görülüb. Saysız-hesabsız mükafat və təltifləri vardır. Dünyanın bir neçə məşhur akademiya və tibb cəmiyyətlərinin üzvüdür.

2003-cü ildə H.İsmayılov Rusiya prezidenti V.V.Putin tərəfindən Rusiyanın Əməkdar səmərələşdiricisi adına layiq görülüb.

 İstinadlar 

Kateqoriya:Rusiya azərbaycanlıları
Kateqoriya:Rusiya həkimləri
Kateqoriya:Azərbaycan həkimləri
Kateqoriya:Azərbaycanlı həkimlər